CONSILIUL LOCA AL MUNICIPIULUI CRAIOVA

HOTĂRÂREA NR. 227
       Consiliul Local al Municipiului Craiova, întrunit în şedinţa ordinară din data de 24.04.2008.

      Având în vedere raportul nr.54280/2008 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic de Detaliu referitor la realizarea unei alei de acces carosabil pentru Liceul Teologic Adventist,  în municipiul Craiova, str. Paşcani, nr.9A şi rapoartele comisiilor de specialitate ale Consiliului Local al Municipiului Craiova nr. 167,168,169,174,175/2008;

       În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

        În temeiul art.36 alin.2 lit. c coroborat cu alin.5 lit c şi art.45 alin. 2 lit. e din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă Planul Urbanistic de Detaliu referitor la realizarea unei alei de acces

           carosabil pentru Liceul Teologic Adventist,  în municipiul Craiova, str. Paşcani,

           nr.9A, prevăzut în anexa care  face parte integrantă din prezenta hotărâre.

Art.2.Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

